በታላቁ የኢትዮጵያ ሕዳሴ ግድብ ድርድር ዙሪያ አሜሪካ ያሳየችው አቋም ከተሰጣት ኃላፊነት በላይ መሆኑን በኬንያ የኢትዮጵያ አምባሳደር መለስ ዓለም ተናገሩ፡፡
ባሕር ዳር፡ መጋቢት 17/2012 ዓ.ም (አብመድ) አምባሳደር መለስ ዓለም ታላቁ የኢትዮጵያ ሕዳሴ ግድብን፣ የድርድሩን ሁኔታ እና የአሜሪካን የአደራዳሪነት ሚና በተመለከተ ከምሥራቅ አፍሪካ ዘጋቢ ጋር ቆይታ አድርገዋል፡፡ የምሥራቅ አፍሪካው ጋዜጠኛ ግድቡ ምን ያክል አስፈላጊ እንደሆነ ላነሳላቸው ጥያቄም ኢትዮጵያ ድህነትን ለማሸነፍ ያላት ተስፋ አሁን የምትገነባው የታላቁ የኢትዮጵያ ሕዳሴ ግደብ እንደሆ አስረድተዋል፡፡ ግድቡ ድህነትን ድል ለመንሳት ወሳኝ ስለመሆኑም ነው ያስገነዘቡት፡፡የኤሌክትሪክ አቅርቦት ለኢትዮጵያ ቅንጦት ሳይሆን የኅልውና ጉዳይ እንደሆነ የተናገሩት አምባሳደር መለስ ኢትዮጵያ ከጠ“ኢትዮጵያ ግድቡን ድንገት የገባችበት ሥራ እንዳልሆነ ዓለም ሊገነዘበው ይገባል፤ ከ1960 (እ.አ.አ) ጀምሮ ጥናቶች ተደርገዋል፤ የሌሎች ሀገራት ዜጎችን ጨምሮ ባደረጉት ጥናት ግድቡ ለታችኞቹ ተፋሰስ ሀገራት ጉዳት እንደማያደርስ ነው ያረጋገጡት፤ ኢትዮጵያ በተናጠልም ከግብጽ ጋርም አጥንታለች፤ ጥቅሙ ትልቅ እንደሆነም ተረጋግጧል” ብለዋል አምባሳደሩ በቃለ ምልልሳቸው፡፡